Dragi učenici!

Nadam se da ste se malo odmorili i da ste spremni za nastavak naše škole na daljinu. Danas na satu nećemo raditi novo gradivo, već ćete dobiti upute za domaću zadaću kojom ćemo utvrditi ono što smo dosad naučili i koju morate napisati do četvrtka.

**Molim vas da pažljivo čitate upute. Neki ih učenici nisu pažljivo čitali pa su mi slali pogrešne zadaće, a one koje je trebalo poslati nisu slali.**

Kako neki učenici nemaju tri zadaće (dvije za bodove i jedan nastavni listić), odlučila sam da napišete još jednu zadaću za bodove kako bi mi bilo lakše donijeti ocjenu koja će se upisati u e-imenik.

Zadatak će biti napisati sastavak u kojem će se provjeravati dva elementa i bodovat će se sa 4 boda.

Sa 2 boda bodovat će se kao i dosad jeste li ostvarili zadanu temu, ima li sastavak sva tri kompozicijska dijela (uvodni, središnji dio i završni dio) i je li tekst pisan književnim jezikom i u skladu s pravopisnim i gramatičkim pravilima koja smo učili.

Sa 2 boda bodovat će se primjena naučenih glagolskih oblika (infinitiva, prezenta, perfekta, aorista, imperfekta i pluskvamperfekta) i prepoznavanje tih oblika u tekstu.

**ZADATAK**

**1. dio zadatka**

**Napišite sastavak s naslovom *Neobičan dan*.** Zamislite i ispričajte kako je izgledao jedan

dan drukčiji od uobičajenoga dana, što ste radili, što ste sve doživjeli. Priču morate ispričati u

prošlosti, kao da ste ju već doživjeli. Kao i obično, mora imati tri odjeljka (uvodni dio, središnji

dio – razrada i završni dio) i mora imati otprilike stranicu teksta. Trudite se pisati književnim

jezikom u skladu s pravopisnim i gramatičkim pravilima koje smo učili.

**U sastavku moraš upotrijebiti glagole u glagolskim oblicima koje smo dosad naučili:**

**infinitiv, prezent, perfekt, aorist, imperfekt i pluskvamperfekt**. Sve navedene oblike

moraš upotrijebiti u tekstu najmanje dva puta (obično pišemo u prezentu i perfektu tako da

ćeš te oblike upotrijebiti više puta, a aorist, imperfekt i pluskvamperfekt upotrebljavamo rjeđe

pa ih upotrijebi barem dva puta).

**2. dio zadatka**

**Prepiši iz svojega sastavka po dva primjera za svaki od gore zadanih oblika.**

a) infinitiv: \_\_\_\_\_\_\_\_\_\_\_\_\_\_\_\_\_\_\_, \_\_\_\_\_\_\_\_\_\_\_\_\_\_\_\_\_\_\_\_\_\_\_

b) prezent: \_\_\_\_\_\_\_\_\_\_\_\_\_\_\_\_\_\_\_, \_\_\_\_\_\_\_\_\_\_\_\_\_\_\_\_\_\_\_\_\_\_\_

c) perfekt: \_\_\_\_\_\_\_\_\_\_\_\_\_\_\_\_\_\_\_, \_\_\_\_\_\_\_\_\_\_\_\_\_\_\_\_\_\_\_\_\_\_\_

d) aorist: \_\_\_\_\_\_\_\_\_\_\_\_\_\_\_\_\_\_\_, \_\_\_\_\_\_\_\_\_\_\_\_\_\_\_\_\_\_\_\_\_\_\_

e) imperfekt: \_\_\_\_\_\_\_\_\_\_\_\_\_\_\_\_\_\_\_, \_\_\_\_\_\_\_\_\_\_\_\_\_\_\_\_\_\_\_\_\_\_\_

f) pluskvamperfekt: \_\_\_\_\_\_\_\_\_\_\_\_\_\_\_\_\_\_\_, \_\_\_\_\_\_\_\_\_\_\_\_\_\_\_\_\_\_\_\_\_\_\_

Zadaću napišite kao i dosad u *Wordu* (jer tako mogu ispravljati u dokumentu) i pošaljite mi ju

na e-mail vlatka.biscan@gmail.com ili ju priložite u *Teamsu* najkasnije do petka, 17. 4.

Nekoliko je učenika poslalo fotografirane radove. Ako ne ide drukčije, šaljite i dalje tako, ali

vas molim da u tom slučaju sastavak napišete kemijskom olovkom da bude vidljivije. Ako je

pisano olovkom, teško se vidi čitati.

Ako vam nešto nije jasno, javite mi se u *Teamsu* i slobodno pitajte.

Sretno!